Foto’s: Duisende dansers trek saam vir jakkalsdraf, samba, rumba en tangoDasha Chesnokova vermaak gaste tydens die dansfees se galadinee. Die danser het ook slypskole vir dansers aangebied. Foto: Retsene Tshikane/RiTJ. Meer as ŉ 1 500 dansers het dié naweek by Sun City in Noordwes saamgetrek om aan ŉ dansfees deel te neem. Die Rumba in the Jungle-megadansfees het deelnemers van Suid-Afrika en sy buurstate getrek wat deelgeneem het aan verskeie danspassies vir van beginner tot op professionele vlak. Dansers van so jonk as ses tot senior (ouer as 34) dansers het aan die dansfees se verskillende afdelings deelgeneem. ŉ Paneel van ses plaaslike en ses internasionale beoordelaars van lande soos Oostenryk, Amerika, Denemarke, Duitsland, Groot-Brittanje, Nederland, Italië, Japan en Finland, het die dansers beoordeel. Die internasionale beoordelaars het ook spesiale lesings en slypskole vir die dansers aangebied.